Panošiškių šv. Petro ir Povilo koplyčia

Panošiškių šv. Petro ir Povilo koplyčia – veikianti katalikų koplyčia, esanti Panošiškių kaime, Grendavės seniūnijoje, Trakų rajono savivaldybėje, šalia žvyrkelio , 1,8 km į šiaurę nuo Žydkaimio. Įrengta 1990 m. Priklauso Vytautavos šv. Antano Paduviečio parapijai.Elektrėnų dekanato svetainė Kalėdos Vytautavoje  traku-zeme.lt Koplyčia įkurta buvusiuose kolūkio kultūros namuose,Onuškio valsčiaus sakralinių pastatų ir parapijų trobesių architektūra lituanistika.lt o šalia einantis kelias pavadintas Koplyčios gatve. 

 Istorija 

Panošiškių koplyčia minėta 1797 m. surašytame Onuškio bažnyčios vizitacijos akte. Tuomet ji buvo aptarnaujama iš Onuškio atvažiuojančio klebono. 1818 m. vizitacijos akte nurodyta, kad keletą kartų remontuota bažnyčia
stovėjo jau 254 metus. Parapinės mokyklos nebuvo, nebeminėta koplyčia Panošišiškėse.Lietuvos valsčių serija. Onuškis versme.lt, p. 293, 368, 406

Lietuvos Atgimimo metais panošiškiečiai išreiškė norą turėti savus maldos namus. 1989 m. Vytautavos bažnyčios komitetas paprašė vietos kolūkio valdybą pagal paskirtį nenaudojamus Panošiškių kultūros namus perduoti Vytautavos katalikų bendruomenei įrengti juose koplyčią. Tokiam prašymui pritarė ir Grendavės apylinkės taryba. 1990 m. parapijiečių prašymas buvo patenkintas. Vytautavos parapiją aptarnaujančio kun. Petro Bingelio rūpesčiu, su vietos talkininkų pagalba koplyčia įrengta pritaikytose patalpose. 1991 m. ją pašventino Kaišiadorių apaštalinis administratorius Juozapas Matulaitis. Panošiškių koplyčiai suteiktas šventųjų Petro ir Povilo titulas, įvesti šv. Petro ir Povilo ir šv. Teresėlės atlaidai. Pašventinta koplyčia turėjo visą reikiamą liturginį inventorių, buvo įrengtas altorius, kabojo 3 šventųjų paveikslai, 14 paveikslų su Kryžiaus kelio stotimis. Buvo įsigyta fisharmonija, maldų salėje pastatyti 6 suolai, 2 klausyklos, bokštelyje kabojo varpas. Dėl užtrukusių nuosavybės įteisinimo formalumų pamaldos joje oficialiai pradėtos tiktai 1995 m. 2011 m. Panošiškių koplyčia buvo suremontuota: pakeistos grindys, perdažytos sienos, sutvarkytos pagalbinės patalpos.

Kaip visoje Vytautavos parapijoje, taip ir Panošiškėse tikinčiųjų bendruomenė senėja, jų skaičius sparčiai mažėja. 2014 m. duomenimis, parapija neturėjo nei zakristijono, nei vargonininko. Vytautavos bažnyčią ir Panošiškių koplyčią pasikeisdami prižiūrėjo, palaikė tvarką patys parapijiečiai.

 Architektūra 

Koplyčios pastatas sudėtinio tūrio, sumūrytas iš plytų, tinkuotas, dengtas dvišlaičiu ir valminiais stogais su šiferio danga. Planas sudarytas iš vidurinės įgilintos dalies ir jos galuose pristatytų skersinių priestatų. Fasadai sukomponuoti nesudėtingai, simetriškai, skaidomi stačiakampių angų. Pastato architektūrinė išraiška nevienalytė: vidurinės dalies ir kampinių priestatų stilistika kiek skiriasi. Kampinių priestatų langai remiasi į bendras horizontalias traukas, o plokštumas tarp jų užpildo rustų imitacija. Vidurinės dalies langai nesujungti, o horizontali trauka paryškina tik cokolį. Viršutinės langų linija paryškinta antrąja horizontalia trauka.

Pastato sakralinę paskirtį išduoda tik virš stogo kraigo sumūrytas trapecijos formos pjedestalas su ažūriniu kyžiumi. Šventoriaus reljefas vos banguotas, teritorija stačiakampio plano. Vieta aptverta metalinio tinklo tvora (anksčiau buvo medinių statinių). Yra dveji vartai – pietiniame ir vakariniame tvoros kampuose. Vakariniai vartai su viena plačia įvažiavimo anga, kurią rėmina apskrito skerspjūvio metalo stulpeliai, viršuje sujungti išlenktu segmento formos metaliniu strypu, jo vidurinėje dalyje kyla kryžius. Šventoriuje stovi du mediniai kryžiai. Vienas iš jų lakoniškų formų, tiesiais galais, su Nukryžiuotuoju prie kryžmos, pridengtu dvišlaičiu siaurų lentelių stogeliu. Antrasis kryžius puošnesnis, su ornamentais.

 Šaltiniai 

 Nuorodos 

 Trakų r. ir Elektrėnų sav. bažnyčios. Vytautavos parapijos Panošiškių koplyčia miestai.net

Kategorija:Trakų rajono koplyčios